**Témanapterv**

|  |  |
| --- | --- |
| **Témanap címe** | Várakozás  |
| **Évfolyam** | 4. évfolyam |
| **Szerző(k)** | Fodorné Varkoly Mária, Kiss Rózsa |

|  |
| --- |
| **Az témanap céljai:** * a gyerekek szövegértésének, nyelvtani, matematikai készségeinek fejlesztése játékos formában;
* személyiségük fejlesztése az empátia és a segítő szándék erősítése által;
* az örömteli tanulásra és munkavégzésre ösztönzés a kézügyesség és az alkotó fantázia fejlesztésével;
* a digitális kompetencia fejlesztése.

Cél, hogy a gyerekek megismerjék az advent jelentését. Készüljenek fel, hangolódjanak rá a karácsonyra! Ismerjenek meg új kifejezéseket, tudják elmondani azok jelentését, megfogalmazni érzéseiket. Az adventi időszak a várakozás ideje. Pontosítsuk, hogy ki vár és kire vár! Fontos, hogy a gyerekek megértsék, mit jelent Istenre várakozni. Tudatosítsuk bennük, hogy nem csak mi várunk Istenre, hanem Ő is vár ránk – nem csupán az adventi időszakban, hanem az imádságban, a reggeli, esti csendességben, az asztali áldásban, mindenben. Isten azt várja tőlünk, hogy az egész életünket átadjuk Őneki.A gyerekek tudjanak együtt dolgozni, közös ötleteket, javaslatokat hozni, feladatokat megoldani, együttműködni! Tudjanak QR kódot leolvasni, weboldalt megnyitni, mobiltelefon segítségével kérdésekre válaszolni! Tanulják meg a telefonjukat tanulás céljára használni! Közlekedjenek biztonságosan az interneten egy-egy információ keresésében, megtalálásában és felhasználásában! Tudjanak a szöveg alapján képeket, hangokat megjeleníteni! Feleljenek meg a csoportszerepük szerinti elvárásoknak, s aktívan tevékenykedjenek! Ismerjenek meg új, a szöveghez kapcsolódó mennyiségeket, mértékegységeket, azokat tudják elhelyezni a meglévő ismereteik közé!Cél, hogy a gyerekek képesek legyenek életkoruknak, fejlettségüknek megfelelő önkiszolgáló tevékenység gyakorlására különböző élethelyzetekben. Rendelkezzenek olyan gyakorlati ismeretekkel, hogy tudjanak vendéget várni, szalvétát hajtogatni, megteríteni! Értsék meg a vendégszeretet jelentőségét! Közben megtanulhatják a terített asztalhoz szükséges kellékek, például a szalvéta dekoratív használatának lehetőségeit, szemléltető munkadarab/munkadarabok elkészítését.  A ráhangoló és ismeretket alkalmazó játékok közben a helyes testtartás, finommotorika, szem- kézkoordináció fejlődése mellett gyakorolják a helyes, balesetmentes eszközhasználatot és a jó magatartási elemeket.  Értsék meg és érezzék át a gyerekek, hogy a terített asztal rendezettsége és tisztasága kifejezi a vendég számára, hogy örömmel látják és várják őket! Amikor a várt vendég nem jön el, vagy nem megfelelő a viselkedése, öltözete, vagy az illemszabályokat nem tartja be, akkor csalódunk. Beszélgessünk el a gyerekekkel arról, hogy mit jelent ez a csalódás a vendégvárás örömével szemben! Az egyes feladatok tevékenységközpontú, kreatív, élményekkel telített helyzetekben, játékos, alkotó, csoportos feladatmegoldással érhetők el. Az életkorhoz igazodó mű rajzos - képregényes feldolgozása összekapcsolható az olvasáskultúra fejlesztésével.  Tevékenységek közben a gyerekek gyakorolják a magatartási szabályok betartását és önállóságra törekednek. Az egész napot áthatja a digitális kompetencia fejlesztése, az önálló tanulásra alkalmas, on-line eszközök széles tárházát felvonultató feladatokkal. A gyerekek tudják egymást tanítani –, mégpedig játszva tanítani!  Minden ismeretüket úgy fejlesztjük, hogy ne érezzék tehernek a tanulást, helyette úgy érezzék magukat, mintha csak társasjátékoztak volna egész nap! |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/****módszer** | **Tananyagok/****eszközök** | **Megjegyzések** |
| 10’ | A mese megismerése. Előzetes ismeretek felmérése a várakozás szó jelentéséről. A várakozás szó jelentésének kiegészítése. | Figyelmesen meghallgatják a mesét. Elmondják érzéseiket, tapasztalataikat a témával kapcsolatban. | Felolvassa a mesét.Magyaráz: Várakozás1. Jézus születése – karácsony; 2. Jézus Krisztus visszajön;3. Mit jelent a saját életükben Istenre várakozni?Megkérdezi a gyerekeket arról, hogy milyen érzéseket kelt bennük az advent időszaka. Elmondja, hogy az adventi időszakban nem csak mi várunk Istenre, hanem Ő is vár ránk. Ez a várakozás nem csupán az adventi időszakra vonatkozik. Az imádságban, reggeli, esti csendességben, asztali áldásban is benne van. Sőt, az egész életünket várja, hogy átadjuk Őneki. Minden csapatnak megvan a saját útja, mint ahogy Mária és József is várakoztak egy kisbaba érkezésére. | bemutatás | A mese szövegeSzöveg 1 mellékletelőkészületi lista | Szöveg 1:Panov apó különös napjaRubens Saillens meséjét átdolgozta Lev TolsztojOmega Kiadó, Debrecen(interaktív táblán kivetíthető, esetleg kinyomtatható)A nap bevezetéséhez lehet használni ezt a szöveget. A feladatok elvégzéséhez egy rövidített változatot kapnak kézbe. Ez a 2. számú szöveg. (Linkek azonnali megnyitása:alt+enter)A témanapra való felkészüléshez előkészületi listát készítettünk. |
| 2’ | Célkitűzés | Figyelnek. | Ismerteti a témanap célját. A mai napon csapatokban nektek is végig kell járnotok egy utat! | frontális munka |  |  |
| 4’ | Véletlenszerű csoportalakítás | Képrészeket húznak, kitalálják, mi a közös a képeken (szín szerint). Csoportokat alakítanak, csoportasztalt választanak.Csoportok: piros, kék, zöld, sárga. | Felvágja és kiosztja a képeket, koordinál. | frontális munka | képek, csoportalakításhoz melléklet  | Annyi részre vágja a képeket, ahány tagú csoportot szeretne.Lehetséges flexibilitás:A ClassDojo ingyenes web 2.0 alkalmazással a nevek beírásával létre lehet hozni az osztályt, ahol véletlenszerű csoportokat lehet generálni. Az alkalmazáshoz tartozik időmérő, ill. visszajelző funkció, amiben a gyerekek nevéhez értékelést is adhatunk az aznapi munkáról.Másik lehetőség a <http://teamup.aalto.fi/> |
| 5’ | Csoportfelelősök kiválasztása | Csapatokat alkotnak, megválasztják a felelősöket:Eszközfelelős: Gondoskodik a munkához szükséges eszközökről.Médiafelelős: Felügyeli a mobiltelefon használatát, az interneten keresést. Készít néhány fotót a nap folyamán a csoportról. Mérleg: Gondoskodik arról, hogymindenkinek a véleménye szót kapjon, illetve, hogy mindenki egyenlően kivegye a részét a munkából.Rendező: Figyelmezteti a társait a szabályok betartására, és arra, hogy rendet tartsanak maguk körül.Feladatfelelős: Figyelmezteti társait, ha eltérnek a feladattól.Bátorító: Biztatja a társait, dicséri a munkájukat.Csendfelelős: Figyelmezteti a társait, ha túl hangosak.Szóvivő: Össze kell foglalnia és képviselnie a közösen megoldott feladatot.Időfigyelő: Figyelmeztet, ha fogy a rendelkezésre álló idő.Írnok: Lejegyzi a megoldást. | Átadja az eszközfelelősöknek a csoportfelelős kártyákat, megkérdezi világosak-e mindenki számára a feladatok. | csoportmunka | csoportfelelős kártyák csoportfelelős és üres kártyák melléklet | Létszámtól függő szerepek osztása. Amennyiben nincs annyi tanuló a csapatban, ahány szerep (nem lehet minden szerepet kiosztani), akkor csak a legfontosabb szerepeket osztjuk ki (eszköz, rendező, írnok, mérlegfelelős). Egyéni fontossági sorrend szerint is ki lehet osztani a szerepeket. De lehet minden tanulónak két szerepe is, illetve kitalálhatnak ők is új szerepeket, ami nincs a felsorolásban (például külalakfigyelő). Ekkor az üres kártyákra tervezhetik meg a felelős szimbólumát.A csoportfelelősök nyakba akasztható táblát vagy kitűzőt viselhetnek a vállalt feladatuk szimbólumával.A fényképekből a Google Photos-ban albumot, kollázst vagy animációt lehet szerkeszteni, majd megosztani a szülőkkel. Később ez az anyag (esetleg a búcsúzáskor) a digitális emlékkönyvben is felhasználható. |
| 4’ | Társasjáték bevezetése, megismerése.Együttműködés kialakítása | Szóbeli szabályokat alkotnak, a csoportjukat szimbolizáló csoportbábukat ráhúzzák az interaktív táblán kivetített társasjátékon lévő, saját színük szerinti egyes mezőre. Kérdeznek, ha valami nem világos a számukra. | Bemutatja a társasjátékot, segít a szabályok létrehozásában. Elmondja, hogy minden mezőhöz tartozik egy feladatlap, aminek az alján látható, hogy a feladat elvégzése után melyik mezőre kell továbblépnie a csapatnak. Az utolsó mezőt elérve 4-est dobva juthatnak a célba.Elmondja, hogy nem lesznek közben szünetek, akinek szükséges, az szünetet tart, a többiek addig átveszik a munkáját. | frontális | Interaktív tábla, kivetített társasjáték léptethető csoportbábuk-kal.csoportok társasjátéka melléklet | Lehetséges flexibilitás:Ahol nincs interaktív tábla, ott nyomtatott társasjátékot használ a pedagógus Társasjáték nagyítása:Nézet- teljes képernyőNyomtatás előtt húzzuk le róla a figurákat!A figurák mozgatásához előbb rá kell kattintani a csoportbábus képre. A bábukat gyurmából is el lehet készíteni.Piros útvonala: P1, P5, P6, P10, K1, K7, K10, Z1, Z10, S1, S10Kék útvonala: K1, K7, K10, Z1, Z10, S1, S10, P1, P5, P6, P10Zöld útvonala: Z1, Z10, S1, S10, P1, P5, P6, P10, K1, K9, K10Sárga útvonala: S1, S10, P1, P5, P6, P10, K1, K9, K10, Z1, Z10Lehetséges flexibilitás: Online dobókocka: <http://www.funmines.com/utilities/dice/>Mindenki másik mezőn kezd, egyszerre többen nem lehetnek ugyanazon a mezőn.Ha csökkenteni szeretnénk a feladatok számát, akkor ne az 1, 10-es mezők feladatait vegyük ki! Ekkor figyeljünk a feladatlapokon szereplő továbbhaladási útvonal módosítására is! |
| 15’ | Szövegfeldolgozás mozaikmódszer- relSzövegértés fejlesztése | Minden tanuló a csoportból a szöveg egy - egy részére, kérdésére koncentrál, majd leírják a válaszokat a feladatlapra.1. Sorold fel a történet szereplőit!2. Hol játszódik a történet? Sorold fel a szövegben megtalálható helyszíneket!3. Húzd alá a szövegben kékkel, hogy Panov apó miről olvasott!4. Keretezd be, hogy mit mondott Jézus!5. Milyennek ismerted meg Panov apót? Sorolj fel öt tulajdonságát!6. Hogyan érkezett meg Jézus, a várva várt vendég?7. Szerinted miért nem ismerte fel először Panov apó Jézust? | koordinál | csoportmunka | 2. sz. szöveg mellékletP1 feladatlap | Ez a piros 1-es mező feladata.A csoport létszámától függően lehet elvenni a kérdésekből, vagy hozzátenni.Lehetséges flexibilitás: További lehetséges kérdés:+1. Karikázd be a szövegben, hogy mivel kínálta meg a vendégeket az öreg suszter!+2 Feladat:Hogyan mondanád másképp? Suszter mesterség, nem volt számára hely, elalhattak volna, betérjek, kémleli az ablakot, meglangyosítom, a könnyek felszáradtak az öregember szeméből, a szeme újra ragyogott kis kerek szemüvege mögött. |
| 25’ | Vázlatos képregény készítése  | A történet alapján 7 -8 képet terveznek meg, ezeket elosztják egymás között és egy-egy vázlatos képet rajzolnak, ami képregénnyé áll össze.A képeknek egyénileg címet adnak, ami a feladatlapra sorba leírva az olvasmány vázlata lesz. Szövegbuborékot írnak a képekhez. | koordinál | csoportmunka | 2. sz. szöveg mellékletP5 feladatlapgrafit ceruza,rajzlapok (széleknél összeragasztva) | Ez a piros 5-ös mező feladata.Színezniük nem kell, csak rajzolni, rajzlap helyett lehet csomagolópapír is.A csoport létszámától függően variálható a képek száma 6-8 kép. A 3. és 4. illetve a 6. és 7. kép összevonható. Lehetséges flexibilitás: egy-két csoport, akik használnak tabletet vagy számítógépet:1. Google Drive / Sheets (prezentáció készítő) segítségével lehet képregénnyé tenni az olvasmányt.2. Bookcreator alkalmazással eBook készíthető (videoval és hanggal, saját fénykép is feltölthető). |
| 10’ | Hangok és zörejek megjelenítése | A kikészített eszközök segítségével megjelenítik az egyes képekhez tartozó hangokat és zörejeket. 1. suszter mesterség 2. a fonott szék és a könyvlapok 3. az utcaseprő munkája 4. ital/tea töltése egy bögrébe 5. valaki bejön a szobába – cipőkopogás | koordinál | csoportmunka | A saját készítésű képregényP6 feladatlap1. kalapács, cipő 2. könyv, fonott szék 3. seprű 4. bögre, kancsó, tea 5. cipősarok hangja a talajon | Ez a piros 6-os mező feladata  |
| 10’ | Szófajkereső | A szövegből csoportosítják a szófajokat. 1.főnév, tulajdonnév2. főnév, köznév3. melléknév4. ige, múlt idejű 5. igekötős ige6. ige E. sz. 1. személyű | koordinál | csoportmunka | tankockaP10 feladatlap, dobókocka | Ez a piros 10-es mező feladata. tankocka:<https://learningapps.org/display?v=pdrxcqxen18> |
| 13’ | Szöveges feladat megoldása a „hol foltozni, talpalni, esetleg új sarkat rakatni” szövegrészhez kapcsolódva. Szövegértési és számolási készségek fejlesztése. | Párokat alkotnak csoporton belül. Értelmezik a szöveget, leírják az adatokat, tervet készítenek, kiszámolják, ellenőrzik a feladatot, válaszolnak a kérdésre. A feladat végén csoporton belül egyeztetik az eredményeket, és ha szükséges, akkor megvitatják. | koordinál, biztat | csoportmunka- pármunka | K1 feladatlap több példányban a csapaton belüli páros munka miatt. | Ez a kék 1-es mező feladata.Ha nem osztható kettővel a csapaton belüli létszám, akkor 3-an is dolgozhatnak „párban”.A feladat ellenőrzése a nap végén lesz kahoot quiz kérdésekkel. |
| 13’ | Mértékegységek gyakorlása, növekvő sorrendbe rendezésea szövegben található távolság meghatározásán keresztül. | Keresnek az interneten, lejegyzik a választ, kiszámolják, hogy egy mérföld hány km-nek felel meg.QR reader alkalmazást telepítenek, ha még nincs a digitális eszközön, QR kódot olvasnak le, ennek a segítségével learningapps hivatkozást nyitnak meg, learningapps feladatot oldanak meg hosszúságok sorbarendezésével, hosszúság mondókát találnak ki vagy keresnek az interneten, kitalálnak hozzá egy mutogatást, amit a témanap végén megtanítanak majd a másik két csoportnak. | figyel, szükség esetén segít | csoportmunka | K7 feladatlap digitális vagy egyszerű változatdigitális eszköz: mobil- telefon vagy tablet, notebook, stb., amire telepíthető QR kódolvasó alkalmazás a Play Áruházból.learningapps tankocka | Ez a kék 7-es mező feladata. Ezen a mezőn két csoport fordul meg.Kereső kulcsszavak: angol mérföld, hosszúság-mondóka, interaktív tábla.tankocka:<https://learningapps.org/display?v=pu1mzvt1n18>A K7 feladatlap egyszerű változata használható, ha nem áll rendelkezésre digitális eszköz. |
| 13’ | A „bögre kávé” kifejezésre épülve űrtartalom gyakorolása | QR kódolvasó alkalmazást telepítenek (ha még nincs a telefonon), QR kódot olvasnak le, ennek a segítségével learningapps hivatkozást nyitnak meg, learningapps feladatot oldanak meg, amelyben az űrtartalom mértékegységeit rendezik növekvő sorrendbe.Interneten keresnek, kimennek a teremből és az interneten talált űrtartalom dalt megtanulják azért, hogy a témanap végén megtaníthassák majd a másik két csoportnak.  | Ha a gyerekek nem találnak megfelelő űrtartalom-dalt, ráirányítja a figyelmüket a találatra. | csoportmunka | K9 feladatlap, mobiltelefon vagy laptop, vagy tablet QR kódolvasó alkalmazássallearningapps tankocka | Ez a kék 9-es mező feladata. Ezen a mezőn a másik két csoport fordul meg.Kereső szavak: űrtartalom- dal.Van egyszerű és digitális többletet adó rész a feladatlapon.Tankocka:<https://learningapps.org/display?v=psaq9tut518> |
| 10’ | Időmérés gyakorlása a szövegben található „Holnap reggeltől estig” kifejezésen elindulva. | Kitöltik a feladatlapot. Párokat alkotnak csoporton belül. Értelmezik a szöveget, leírják az adatokat. Tervet készítenek, kiszámolják, ellenőrzik a feladatot, válaszolnak a kérdésre. A feladat végén, csoporton belül egyeztetik az eredményeket, és ha szükséges, akkor megvitatják.QR kódot olvasnak le, learningapps feladatot oldanak meg. Időpontokat párosítanak óralapokkal. | koordinál | csoportmunka, pármunka | K10 feladatlap, dobókocka, digitális eszközök pl. telefon, tabletvagyK10 feladatlap egyszerű változata mellékletlearningapps tankocka | Ez a kék 10-es mező feladata.Az első feladat ellenőrzése a nap végén lesz kahoot quiz kérdésekkel.tankocka:<https://learningapps.org/4848051>Lehetséges flexibilitás: Kivágott képeket párosítanak a feladat helyett. |
| 10’ | Személyiségük formálása, emocionális fejlesztése az,,Éhes voltam, és adtál ennem. Szomjas voltam, és adtál innom. …segítettél, velem is jót tettél.” szövegrészhez kapcsolódva. | Tökéletes napot terveznek egy hajlék nélküli szegény embernek. Tervet készítenek csomagolópapírra.Imaszöveget írnak. | figyel, szükség esetén segít | csoportmunka,tökéletes nap | filctollak(2 db), csomagoló-papír,Z1 feladatlap | Ez a zöld 1-es mező feladata.A nap végén kitűzik az elkészült tervet, imát. |
| 6’ | Csapatkézfogás kitalálása | Kitalálnak egy kézfogás- sorozatot, ami legalább öt elemből áll, és begyakorolják.  | koordinál | csoportmunka | Z 10 feladatlap, dobókocka | Ez a zöld 10-es mező feladata.Ez egy pihentető, kikapcsoló feladat. Egy kis plusz móka a feladatok között, ami fejleszti az együttműködést és javítja az összhangot. |
| 10’ | Ismeretek felelevenítése a terített asztal kellékeiről.Kapcsolatok teremtése. | Megnevezik a terített asztal kellékeit.<https://learningapps.org/display?v=po5oci61t18> | koordinál | csoportmunka | tankocka:terített asztal, S1 feladatlap | Ez a sárga 1-es mező feladata.Tankocka:<https://learningapps.org/display?v=po5oci61t18> Lehetséges flexibilitás: valós eszközök (kép: <https://cdn.pixabay.com/photo/2018/02/12/09/53/desktop-3147855_960_720.jpg> )A tányér, tányéralátét, kés, villa, süteményes villa, kanál, kiskanál, pohár, kávéscsésze, csészealj, virág, váza, gyertyatartó, gyertya segítségével asztalt terítenek.Lehetséges flexibilitás:Mi kerülhet a terített asztalra? tankocka<https://learningapps.org/display?v=pqqp7yc7k18>Ez a feladat is elvégezhető valós eszközökkel, ha az eszközök közé tesszük azokat a tárgyakat, amelyeket nem illik a terített asztalra tenni. |
| 20’ | Munkadarab elkészítése | Szalvétahajtogatás 1 (A kész munkadarabot elhelyezik a terítéken, amennyiben a valós eszközökkel történő terítést választják.) | koordinál  | egyéni munka, de a csoporttagok segítik egymást | képsor, dobókockaS10 feladatlap | Ez a sárga 10-es mező feladata.Lehetséges flexibilitás: szalvétahajtogatás 2 képsorról vagy kókuszgolyók készítése. Kókuszgolyó recept kikeresése a böngészőből a meglévő alapanyagok tekintetében.Esetleg az egyes csoportok ezen az állomáson végezhetnek más-más feladatot. |
| 10’ | A korábbi feladat plénum előtti befejezése, ellenőrzése. Hosszúság mondóka, űrtartalom dal megtanítása. | Előadják a megtanult dalt, mondókát és megtanítják a többi csapatnak. | figyel, segít | plénum,tanítva tanulás |  | Ekkorra már minden csapat a célba ért.  |
| 5’ | A korábbi feladat plénum előtti befejezése, ellenőrzése. Csapatkézfogások bemutatása. | Bemutatják a csapatuk kézfogását.  | biztat | plénum |  |  |
| 5’ | A korábbi feladat plénum előtti befejezése, ellenőrzése.„Tökéletes nap” ötletek összegzése, értékelése. | Kitűzik a plakátokat.Megnézik a többi csapat ötleteit. | kérdez | plénum | tökéletes nap plakátok |  |
| 10’ | Összefoglalás, feladatok ellenőrzése, kahoot quiz kérdések megválaszolása. | Okoseszköz (pl. telefon, tablet) segítségével beírják a feladat kódját a www.kahoot.it weboldalra és válaszolnak aquiz kérdésekre. | Kérdez, fejlesztő javaslatokat ad, elindítja a quiz kérdéseket az interaktív táblánál. | plénum | csapatonként egy okostelefonvagyQuiz kérdések melléklet | Lehetséges flexibilitás: Socrative, Quizizz kérdésekA kérdések továbbfejleszthetők, átszerkeszthetők, belépés után láthatók.Belépési adatok:okososztalyterem@gmail.comjelszó: reformatus<https://create.kahoot.it/l/#user/a34aef86-4a2f-4c7c-8bcd-b1a83a29e1fa/kahoots/favourites>Egyszerű változatban kinyomtatható kérdések. |
| 20’ | A lényeg megfogalmazása és tudatosítása:Isten téged is vár!Vázlat Vendégvárás – asztali áldás | Felolvassák a vázlatot, majd 3-4 fő bemutatja a szituációt és eléneklik az asztali áldást (mindenki közösen énekelheti). | Kérdez, magyaráz: Hogyan illik vendégségbe menni és hogyan illik vendéget várni?Mit fejez ki a tiszta, rendezett asztal és a vendég öltözete, viselkedése? Észrevetted-e, hogy a képen egy ünnepi asztalt láthatunk? Mikor szoktunk így teríteni? (Ha különleges vendéget várunk, olyasvalakit, akit nagyon szeretünk. Ha szeretnénk kifejezni tiszteletünket, megbecsülésünket valaki iránt.)Visszatér a nap elején elhangzottakra: **Isten téged is vár!**Kérdések a beszélgetéshez:– Szoktál- e várakozni valamire, valakire? – Mit érzel, ha nem érkezik el, nem jön el?– Szoktál- e várakozni Istenre? – Hogyan lehet Istenre várakozni?– Eszedbe jut-e akkor is imádkozni, asztali áldást mondani, ha mások látnak? Imádkozol-e, ha olyanok is látnak, akik nem hisznek Istenben? – Tudod-e hogy Isten is vár téged? – Tapasztaltad-e már valamilyen helyzetben, hogy Isten várt rád? – Oszd meg bátran a többiekkel!– Azt tudod-e, hogy mindnyájunkat terített asztallal vár? Tudod, hogy aki elfogadja a meghívását, az örökre vele lehet?– Ugye, tudod, hogy **Isten téged is vár?** | frontális munka | Biblia Jel. 3,20 Ézs. 55,1-2Zsolt. 23,5 | kép: <https://cdn.pixabay.com/photo/2018/02/12/09/53/desktop-3147855_960_720.jpg> |
| 10’ | Csapatmunka értékelése az értékelő lapon található szempontok alapján, plakátok kitűzése. | Kitöltik a csapamunkára vonatkozó lapot, szóban értékelnek, hangulatot fejeznek ki saját maguk által rajzolt szomorú vagy mosolygós arcokkal műanyag kanálra és azt felmutatják.  | Segít a kitűzésben, kérdez, fejlesztő javaslatokat ad. | Plénum | plakátok, csapamunka értékelő lap,műanyag kanál, filctollcsoportmunka értékelő lap melléklet | Lehetséges flexibilitás: más típusú hangulatértékelés. Kereshetünk az interneten hangulatértékelő táblát.Esetleg a classflow kreatív válaszadási lehetőségével rajzolás.Digitális plusz lehetőség: A Padlet ingyenes web 2.0<https://hu.padlet.com/dashboard>alkalmazással a csoportok közös üzenőfalat hozhatnak létre, ahová visszajelző címkéket rakhatnak fel az óra értékelésére. Ez az oldal bárhol megosztható, iskolai honlapra tehető. |

Folytatási javaslatok:

* A társasjáték bármikor újra felhasználható a mezőkre való új feladatok helyezésével; el lehet készíteni 5 vagy 6 csapat számára is.
* A kézzel rajzolt képregények legjobban sikerült kockáit lefotózva Bookcreator segítségével eBook - hangoskönyv is készíthető, mely az iskola honlapján is megosztható.
* Szeretetvendégséget rendezhetnek, lehet hívni szülőket, akik számára már meg tudnak teríteni és meg tudják kínálni őket süteménnyel.
* A már érintett technika, életvitel és gyakorlat tantárgy kerettantervi követelményeihez igazítva, azt továbbgondolva a „Család, otthon, háztartás” vagy az „Önkiszolgálás, vendéglátás” témakörökben lehet folytatni a társasjátékot.
* Lehetséges az életkornak, fejlettségnek megfelelő, különböző élethelyzetekben történő önkiszolgáló tevékenységeknek a gyakorlása.
* A „Vendéglátás” témakörben feladat lehet néhány egyszerű vendégváró étel, csemege elkészítése, teafőzés. Az asztalterítés és a tálalás szabályai. A szalvétahajtogatás fortélyai. Az étkezés illemszabályai.
* A megismert irodalmi alkotást dramatizálással előadhatják karácsonyi műsorként, a magyar nyelv és irodalom tantárgy kerettantervi követelményéhez illesztve.
* Irodalmi kultúra, az irodalmi művek értelmezése: a mozgás és a szövegmondás összekapcsolása. Egyszerűbb drámai konvenciók és a színházi formanyelv alapjainak tapasztalati megismerése (jelenet, felvonás, kezdet és vég, díszlet, berendezés, jelmez, kellék, fény- és hanghatások). A tanultak felhasználása saját produkcióhoz, bábelőadások, színházi előadások megbeszélésekor.